Man sterf toe hy vrou teen rowers beskerm | Nuus24
Man sterf toe hy vrou teen rowers beskerm
Vyf vas oor gewelddadige misdade in Muldersdrift
Vrees ná moorde in Muldersdrift
Johannesburg – 'n Man is doodgeskiet toe rowers by 'n woonhuis op 'n gesin toegeslaan het, het die polisie aan die Wesrand Vrydag gesê.Die man het Donderdag by sy huis ingestap en gesien hoe drie mans sy vrou met 'n vuurwapen aanhou, het insp. Solomon Sibiya gesê."Volgens die vrou was daar 'n struweling vir die vuurwapen en een van die rowers is met hulle eie vuurwapen geskiet. Haar man is toe twee keer in die bors geskiet en is later dood."Die vrou is ongedeerd en die rowers het gevlug."Toe ons daar kom, het ons die vuurwapen, wat in die skietery gebruik is, 'n koevoet en 'n plasmaskerm-televisie wat die rowers wou steel, gevind," het Sibiya gesê.Beeld berig die aanval het plaasgevind terwyl lt.genl. Mzwandile ­Petros inwoners van die misdaadgeteisterde gebied toegespreek het.Muldersdrift het sedert Julie gebuk gegaan onder moorde en huis- en sake-rooftogte.Volgens The Star word 'n spesifieke straat geteiken, met 93% van huishoudings in Clinicweg wat geteiken is.– Volg Nuus24 op Twitter
Lees meer oor: muldersdrift | misdaad | rooftogte | moorde VOLGENDE OP NUUS24X